**Alexander Fällström** (s. 15. syyskuuta 1990 Göteborg, Ruotsi) on ruotsalainen jääkiekkoilija, joka pelaa SHL-joukkue Djurgårdens IF:ssä. Suhteellisen isokokoinen Fällström on pelipaikaltaan oikea laitahyökkääjä. Hän laukoo oikealta.

Ura
---

### Seuraura

Fällström on Brinkens IF:n kasvatti. Hän siirtyi juniorina sittemmin Djurgårdens IF:ään, jossa Fällström toimi kolme kautta joukkueensa kapteenina. Hän voitti kaudella 2006–2007 seuran J18-junioreiden sisäisen piste- ja maalipörssin J18 Allsvenskanissa tehoilla 13+7=20. Kaksi seuraavaa kautta Fällström pelasi Yhdysvalloissa Shattuck St. Mary'sin high school -joukkueessa. USHL-joukkue Des Moines Buccaneers varasi hänet 135. pelaajana vuonna 2008. Fällström jatkoi varauksen jälkeen kuitenkin vielä yhden kauden Shattuck St. Mary'sissa.

Minnesota Wild varasi Fällströmin neljännellä kierroksella 116. pelaajana NHL:n varaustilaisuudessa 2009. Jo saman vuoden lokakuussa seura kuitenkin kauppasi hänen pelaajaoikeutensa, Craig Wellerin ja kesän 2011 toisen kierroksen varausvuoron Boston Bruinsiin vaihdossa Chuck Kobasewiin. Fällström kävi vuodet 2009–2013 Harvardin yliopistoa. Kaudella 2011–2012 hän oli 13 osumallaan joukkueensa toiseksi paras maalintekijä Marshall Eversonin kanssa. Viimeisellä yliopistokaudellaan 2012–2013 Fällström nousi Harvardin varakapteeniksi ja tehot 9+12=21 riittivät joukkueen sisäisen pistepörssin voittoon. Kauden jälkeen, maaliskuussa 2013 hän teki kaksivuotisen tulokassopimuksen Boston Bruinsin kanssa. Fällström siirtyi samalla loppukevääksi AHL-joukkue Providence Bruinsin vahvuuteen. Hän pelasi siellä kymmenen runkosarjaottelua tehopistein 4+1=5.

Kauden 2013–2014 Fällström pelasi kokonaan Providence Bruinsin AHL-joukkueessa. Hänen kauteensa mahtui myös kahden kuukauden mittainen poissaolo olkapäävamman vuoksi ja Fallström pelasi runkosarjassa vain 28 ottelua tehopistein 3+5=8. Kevään 2014 pudotuspeleissä hän teki 12 ottelussa kolme syöttöpistettä. Kaudella 2014–2015 Fällström ehti pelata Providencessa vain neljä ottelua, kunnes Boston Bruins asetti hänet siirtolistalle. Fällströmiä ei napannut kuitenkaan mikään toinen NHL-seura, joten Bruins osti hänen sopimuksensa ulos. Fällström palasi lokakuussa 2014 takaisin kotimaahansa ja siirtyi kevääseen 2016 asti ulottuneella sopimuksella Djurgårdens IF:n SHL-joukkueeseen. Hänen tulokaskautensa liigassa toi 22 runkosarjaottelussa tehot 6+3=9. Fallströmin kausi jäi kuitenkin rikkonaiseksi loukkaantumisten vuoksi.

Kaudella 2015–2016 Fällström nousi Djurgårdenin varakapteeniksi. Hänen pelasi loukkaantumisten vuoksi kuitenkin vain neljä runkosarja- ja viisi Mestarien liigan ottelua. Fällströmin kausi päättyi jo marraskuussa 2015 aivotärähdykseen ottelussa Rögle BK:ta vastaan. Huhtikuussa 2016 hän teki vuoden mittaisen jatkosopimuksen Djurgårdenin kanssa.

### Maajoukkueura

Fällström on pelannut 14 poikien maaottelua.

Muuta
-----

Fällströmin pikkuveli William edustaa Minnesotan yliopistojoukkuetta.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2007–2008 | Shattuck St. Mary's | USHS | 62 | 20 | 47 | 67 | 28 | – | – | – | – | – |
| 2008–2009 | Shattuck St. Mary's | USHS | 52 | 40 | 47 | 87 | 52 | – | – | – | – | – |
| 2009–2010 | Harvard Univ. | NCAA | 32 | 4 | 8 | 12 | 23 | – | – | – | – | – |
| 2010–2011 | Harvard Univ. | NCAA | 22 | 7 | 5 | 12 | 17 | – | – | – | – | – |
| 2011–2012 | Harvard Univ. | NCAA | 28 | 13 | 12 | 25 | 10 | – | – | – | – | – |
| 2012–2013 | Harvard Univ. | NCAA | 31 | 9 | 12 | 21 | 22 | – | – | – | – | – |
|  | Providence Bruins | AHL | 10 | 4 | 1 | 5 | 4 | – | – | – | – | – |
| 2013–2014 | Providence Bruins | AHL | 28 | 3 | 5 | 8 | 17 | 12 | 0 | 3 | 3 | 4 |
| 2014–2015 | Providence Bruins | AHL | 4 | 1 | 0 | 1 | 4 | – | – | – | – | – |
|  | Djurgårdens IF | SHL | 22 | 6 | 3 | 9 | 10 | – | – | – | – | – |
| 2015–2016 | Djurgårdens IF | SHL | 4 | 0 | 0 | 0 | 0 | – | – | – | – | – |
| 2016–2017 | Djurgårdens IF Loukkaantunut | SHL | 0 | 0 | 0 | 0 | 0 | – | – | – | – | – |
| 3 kautta | yhteensä | AHL | 42 | 8 | 6 | 14 | 25 | 12 | 0 | 3 | 3 | 4 |
| 2 kautta | yhteensä | SHL | 26 | 6 | 3 | 9 | 10 | – | – | – | – | – |

Lähteet
-------

* Alexander Fällström The Internet Hockey Databasessa (englanniksi)
* Alexander Fällström *Elite Prospects*. Everysport Media Group AB.  (englanniksi)

### Viitteet

1. 1 2  Alex Fallstrom Harvard University.  Arkistoitu 24.6.2016. Viitattu 23.4.2016. (englanniksi)
2. 1 2 3 4 5 6  Alexander Fällström *Elite Prospects*. Everysport Media Group AB.  (englanniksi)
3. ↑  Bruins Trade Kobasew to Wild  18.10.2009. BOSTON, MA:  Boston Bruins. Viitattu 23.4.2016. (englanniksi)
4. ↑  NHL: Artjuhin pelikieltoon *Jatkoaika.com*.  23.10.2009. Jatkoaika r.y. Viitattu 23.4.2016.
5. ↑  Alexander Fällström The Internet Hockey Databasessa (englanniksi)
6. ↑  B's Sign Fallstrom to Entry-Level Contract  16.3.2013. BOSTON, MA:  Boston Bruins. Viitattu 23.4.2016. (englanniksi)
7. ↑  Switaj, Caryn: P-Bruins Show Fight, as Season Comes to an End BOSTON, MA:  Boston Bruins.  Arkistoitu 2.6.2016. Viitattu 23.4.2016. (englanniksi)
8. ↑  Alexander Fallstrom – The Hockey News (englanniksi)
9. ↑  Alexander Fällström tillbaka i DIF  22.10.2014. Djurgården Hockey. Viitattu 23.4.2016. (ruotsiksi)
10. 1 2  Djurgården förlänger med Fällström  14.4.2016. Djurgården Hockey. Viitattu 23.4.2016. (ruotsiksi)